
          ΣΥΛΛΟΓΟΣ ΕΡΓΑΖΟΜΕΝΩΝ
ΝΟΣΟΚΟΜΕΙΟΥ «Ο ΑΓΙΟΣ ΣΑΒΒΑΣ»
ΛΕΩΦ. ΑΛΕΞΑΝΔΡΑΣ 171, ΑΘΗΝΑ, Τ.Κ. 11522, ΤΗΛ. – FAX : 2106409471 syllogos@agsavvas-hosp.gr
Αθήνα 06-02-2025
ΑΝΑΚΟΙΝΩΣΗ 
Κάρτες ΟΑΣΑ 2025-2026 με έκπτωση με την υπογραφή σύμβασης της ΑΔΕΔΥ
Σας γνωστοποιούμε ότι με βάση τη νέα συμφωνία και τη σύμβαση που συνυπογράψαμε (Α.Δ.Ε.Δ.Υ. – Ο.Α.Σ.Α.) για το διάστημα Φεβρουάριος 2025 – Ιανουάριος 2026 για τις ηλεκτρονικές κάρτες απεριορίστων διαδρομών, θα χορηγηθούν στα φυσικά μέλη της Α.Δ.Ε.Δ.Υ. οι κάρτες σύμφωνα με τα παρακάτω:

Όσοι για πρώτη φορά θέλουν να αποκτήσουν την προαναφερόμενη ηλεκτρονική κάρτα, θα πρέπει να προσέλθουν σε κάποιο εκδοτήριο Ο.Α.Σ.Α., και να ζητήσουν από τον υπάλληλο να τους χορηγήσει αυτήν την κάρτα χωρίς φόρτιση. Στη συνέχεια αφού επιδώσουν στον υπάλληλο το ΑΜΚΑ τους και του επιδείξουν την αστυνομική τους ταυτότητα ή το διαβατήριό τους και ο υπάλληλος αφού θα τους φωτογραφίσει και θα τους ζητήσει έναν οκταψήφιο αριθμό, ως pin, θα τους δώσει, χωρίς καμιά οικονομική επιβάρυνση, την ηλεκτρονική κάρτα. Υπενθυμίζουμε ότι επιβάλλεται οπωσδήποτε να θυμούνται όλοι αυτό το οκταψήφιο pin, διότι μόνον με αυτόν τον οκταψήφιο αριθμό θα μπορούν να επανακτήσουν την κάρτα τους, από τον ΟΑΣΑ, σε περίπτωση απώλειας. Σε περίπτωση απώλειας της  κάρτας, για επανέκδοση, χρειάζονται όλα τα ανωτέρω στοιχεία καθώς και ο οκταψήφιος pin της προηγούμενης κάρτας. Έτσι μόνον θα μπορέσουν με κόστος μόνον 2€, μέσω ΟΑΣΑ, να αποκτήσουν ξανά την κάρτα τους με όσο υπόλοιπο φόρτισης περιέχει.
Όλοι όσοι ανήκουν στην προηγούμενη κατηγορία αλλά και όσοι είναι ήδη κάτοχοι ηλεκτρονικής κάρτας που λήγει το επόμενο διάστημα και επιθυμούν την επαναφόρτιση της, θα πρέπει να προσκομίσουν στον υπεύθυνο για τις κάρτες που έχει ορίσει η διοίκηση του κάθε σωματείου: 

1. τον αριθμό της ηλεκτρονικής τους κάρτας καθώς και 

2. το χρηματικό ποσό που αναλογεί για το επόμενο διάστημα που επιθυμούν να έχει ισχύ η κάρτα τους. 

3. Σημειώνουμε ότι η φόρτιση της κάθε ηλεκτρονικής κάρτας γίνεται πάντα, σε χρόνο πριν τη λήξη της προηγούμενης φόρτισης της. Η νέα φόρτιση θα κάνει αυτόματα έναρξη ισχύος της, αμέσως, με τη λήξη της προηγούμενης φόρτισης της. 

4. Μετά την ολοκλήρωση της διαδικασίας που αναλύεται παρακάτω, οι κάτοχοι όλων των καρτών θα μεταβούν στο πλησιέστερο αυτόματο μηχάνημα έκδοσης εισιτηρίων και θα προβούν στις κινήσεις που αναλυτικά περιγράφονται στο τέλος αυτού του κειμένου.

ΕΤΗΣΙΑ ΚΑΡΤΑ ΑΠΕΡΙΟΡΙΣΤΩΝ ΔΙΑΔΡΟΜΩΝ: 

ονομαστικής αξίας  300€ - έκπτωση 15% = 255 €

ΕΞΑΜΗΝΙΑΙΑ ΚΑΡΤΑ ΑΠΕΡΙΟΡΙΣΤΩΝ ΔΙΑΔΡΟΜΩΝ:

ονομαστικής αξίας  155€ - έκπτωση 15% = 131,75 €

Αυτές οι ενιαίες κάρτες απεριορίστων διαδρομών ισχύουν για όλα τα μέσα αρμοδιότητας του ΟΑΣΑ: Λεωφορεία, Τρόλλεϋ, Τραμ, Ηλεκτρικό Σιδηρόδρομο, Μετρό (μέχρι Κορωπί), και στην ΤΡΑΙΝΟΣΕ (στο τμήμα Προαστιακού Μαγούλα-Πειραιάς-Κορωπί). Δεν ισχύουν στις Λεωφορειακές γραμμές EXPRESS του Αεροδρομίου, στη γραμμή Χ80 και στο τμήμα του Μετρό Κορωπί –Αεροδρόμιο.

ΕΤΗΣΙΑ ΚΑΡΤΑ ΑΠΕΡΙΟΡΙΣΤΩΝ ΔΙΑΔΡΟΜΩΝ ΑΕΡΟΔΡΟΜΙΟΥ ονομαστικής αξίας 446€ - έκπτωση 15% = 379,10 €

ΕΞΑΜΗΝΙΑΙΑ ΚΑΡΤΑ ΑΠΕΡΙΟΡΙΣΤΩΝ ΔΙΑΔΡΟΜΩΝ ΑΕΡΟΔΡΟΜΙΟΥ ονομαστικής αξίας 228€ - έκπτωση 15% = 193,8 €

Αυτές οι ενιαίες κάρτες απεριορίστων διαδρομών ισχύουν σε όλα τα μέσα αρμοδιότητας Ο.Α.Σ.Α., Λεωφορεία (και στις λεωφορειακές γραμμές EXPRESS του Αεροδρομίου), Τρόλλεϋ, Τραμ, Ηλεκτρικό Σιδηρόδρομο, Μετρό έως το Αεροδρόμιο και στην ΤΡΑΙΝΟΣΕ (στο τμήμα του Προαστιακού Μαγούλα – Πειραιάς – Αεροδρόμιο). Δεν ισχύουν στη γραμμή Χ80.

Σημείωση: Μετά την ολοκλήρωση της παραπάνω διαδικασίας όλοι οι κάτοχοι ηλεκτρονικών καρτών θα πρέπει να μεταβούν στο πλησιέστερο μηχάνημα έκδοσης εισιτηρίων των σταθμών Μετρό (μέσα σε ένα μήνα από την ημερομηνία φόρτισης ή επαναφόρτισης των καρτών τους)   και αφού τοποθετήσει την κάρτα του στο εκδοτικό μηχάνημα, θα πατήσει την επιλογή «ΕΠΙΔΟΤΗΣΗ» και θα περαστεί το κόμιστρο αυτόματα στην ελεύθερη θέση στην κάρτα του.

Θα πρέπει να προβούν στα παρακάτω βήματα: 

Βήμα 1ο : Πατάμε την επιλογή: Ελληνική σημαία.

Βήμα 2ο : Μετά πατάμε την επιλογή: «Επιδότηση».

Βήμα 3ο : Τοποθετούμε την ηλεκτρονική κάρτα στην μπροστινή θήκη του ηλεκτρονικού μηχανήματος και πατάμε την επιλογή: «ΟΚ».

Βήμα 4ο : Ξεκινάει η διαδικασία φόρτισης, βγαίνει πρώτα η απόδειξη και συνεχίζει να φορτίζει η κάρτα.

Βήμα 5ο : Αφαιρούμε την κάρτα όταν μας ενημερώσει το μηχάνημα και κρατάμε την απόδειξη.

 

Χρονικά περιθώρια:
Όσοι συνάδελφοι ενδιαφέρονται παρακαλούνται να κάνουν την σχετική κατάθεση στην οποία να αναφέρεται «ΕΤΗΣΙΑ ΚΑΡΤΑ ΟΑΣΑ» ή «6ΜΗΝΗ ΚΑΡΤΑ ΟΑΣΑ» και να προσκομίσουν αντίγραφο του καταθετηρίου και φωτοτυπία της κάρτας τους. 

 διαδικασία ξεκινά την Δευτέρα 10/02/2025 μέχρι ΠΑΡΑΣΚΕΥΗ 28 /02/2025

· Στέλνετε τα αντίγραφα είτε αυτοπροσώπως στην κα Τασσοπούλου Σωτηρία [Τμήμα Οικονομικού - Λογιστήριο Β (γραφείο 11) – τηλ. 2106409500]

· είτε μέσω email: syllogos@agsavvas-hosp.gr, 
ΤΡΑΠΕΖΙΚΟΣ ΛΟΓΑΡΙΑΣΜΟΣ: ALPHA BANK 142002002015140
ΙΒΑΝ: GR1401401420142002002015140
ΣΥΛΛΟΓΟΣ ΕΡΓΑΖΟΜΕΝΩΝ ΝΟΣΟΚΟΜΕΙΟΥ Ο ΑΓΙΟΣ ΣΑΒΒΑΣ
Εκ του Δ.Σ
